section_heading: Članovi
paragraph_text: Vođa i osnivač sastava je Miroslav Mišo Bartulica, rodom iz Livna. Pored Bartulice, pomoćnog vokala, gitarista i tekstopisca, skupinu su činili Mile Anđelić kao vokal, Mustafa Čizmić kao basist, Zoran Grabovac kao bubnjar i Nedžad Hadžić kao klavijaturist. Hadžića je privremeno, zbog odlaska u vojsku, zamijenio Dino Olovčić iste 1985. godine. Zanimljiv je i podatak da je na audicijama za vokala sudjelovao i Mladen Vojičić Tifa, koji je poslije postao vokal megapopularnog Bijelog dugmeta.